CELEX: 32022R0200
Language: el
Date: 2021-12-02 00:00:00
Title: Κατ’ εξουσιοδότηση κανονισμός (ΕΕ) 2022/200 της Επιτροπής της 2ας Δεκεμβρίου 2021 για την τροποποίηση του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου όσον αφορά ορισμένα τεχνικά μέτρα σχετικά με το μέγεθος ματιών και το μέγιστο συνολικό μήκος για ορισμένες δοκότρατες στη Βόρεια Θάλασσα

15.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 33/4
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/200 ΤΗΣ ΕΠΙΤΡΟΠΗΣ
         της 2ας Δεκεμβρίου 2021
         για την τροποποίηση του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου όσον αφορά ορισμένα τεχνικά μέτρα σχετικά με το μέγεθος ματιών και το μέγιστο συνολικό μήκος για ορισμένες δοκότρατες στη Βόρεια Θάλασσα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ. 1967/2006, (ΕΚ) αριθ. 1224/2009 του Συμβουλίου και των κανονισμών (ΕΕ) αριθ. 1380/2013, (ΕΕ) 2016/1139, (ΕΕ) 2018/973, (ΕΕ) 2019/472 και (ΕΕ) 2019/1022 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ. 894/97, (ΕΚ) αριθ. 850/98, (ΕΚ) αριθ. 2549/2000, (ΕΚ) αριθ. 254/2002, (ΕΚ) αριθ. 812/2004 και (ΕΚ) αριθ. 2187/2005 (1) του Συμβουλίου, και ιδίως το άρθρο 15 παράγραφος 2,
         Εκτιμώντας τα ακόλουθα:
         
                     (1)
                  
                  
                     Το παράρτημα V του κανονισμού (ΕΕ) 2019/1241 προβλέπει τη θέσπιση τεχνικών μέτρων σε περιφερειακό επίπεδο για τη Βόρεια Θάλασσα.
                  
               
                     (2)
                  
                  
                     Το Βέλγιο, η Δανία, η Γερμανία, η Γαλλία, οι Κάτω Χώρες, και η Σουηδία (στο εξής: ομάδα Scheveningen) έχουν άμεσο συμφέρον διαχείρισης της αλιείας στη Βόρεια Θάλασσα. Στις 7 Μαΐου και στις 21 Ιουνίου 2021, η ομάδα Scheveningen υπέβαλε κοινές συστάσεις στην Επιτροπή σύμφωνα με το άρθρο 18 παράγραφος 1 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (2) και το άρθρο 15 παράγραφος 3 του κανονισμού (ΕΕ) 2019/1241, με τις οποίες προτείνουν κατ’ εξουσιοδότηση πράξη για την έγκριση ορισμένων τροποποιήσεων των ισχυουσών διατάξεων που καθορίζονται στο παράρτημα V του κανονισμού (ΕΕ) 2019/1241. Και οι δύο κοινές συστάσεις διαβιβάστηκαν από την ομάδα Scheveningen στο Γνωμοδοτικό Συμβούλιο Πελαγικών Ειδών (PELAC) και στο Γνωμοδοτικό Συμβούλιο Βόρειας Θάλασσας (NSAC) για διαβούλευση.
                  
               
                     (3)
                  
                  
                     Η κοινή σύσταση που υποβλήθηκε στις 7 Μαΐου 2021 πρότεινε την τροποποίηση του παραρτήματος V μέρος Β του κανονισμού (ΕΕ) 2019/1241 ώστε να περιοριστεί μόνο στις τράτες με πόρτες η εφαρμογή της παρέκκλισης μεγέθους ματιών 90 mm στον Σκαγεράκη, όπου αυτό το μέγεθος εφαρμόζεται επί του παρόντος σε όλα τα συρόμενα εργαλεία, συμπεριλαμβανομένων των δοκότρατων και των γρίπων. Η σύσταση πρότεινε επίσης η παρέκκλιση σχετικά με τη χρήση μεγέθους ματιών 90 mm στον Κατεγάτη να περιοριστεί στην αλιεία με τράτες με πόρτες ή γρίπους.
                  
               
                     (4)
                  
                  
                     Η ΕΤΟΕΑ ανέλυσε τα στοιχεία που υπέβαλαν τα κράτη μέλη και κατέληξε στο συμπέρασμα (3) ότι η προτεινόμενη τροποποίηση επιτυγχάνει τον κύριο στόχο της να άρει κάθε ασάφεια από τους ισχύοντες κανονισμούς και επιβεβαιώνει ότι τα σκάφη που χρησιμοποιούν δίχτυα γρι-γρι ή δοκότρατες δεν μπορούν να χρησιμοποιούν μέγεθος ματιών 90 mm στον Σκαγεράκη. Η προτεινόμενη τροποποίηση θα προσφέρει μεγαλύτερη προστασία των νεαρών θαλάσσιων οργανισμών, καθώς η παρέκκλιση των 90 mm δεν θα είναι πλέον διαθέσιμη για τις δοκότρατες και τα δίχτυα γρι-γρι στον Σκαγεράκη ή για τις δοκότρατες στον Κατεγάτη. Ως εκ τούτου, η κοινή σύσταση συνάδει με τους σκοπούς και τους στόχους του κανονισμού (ΕΕ) 2019/1241, σύμφωνα με τους οποίους τα αλιεύματα θαλάσσιων ειδών κάτω του ελάχιστου μεγέθους αναφοράς διατήρησης πρέπει να μειωθούν όσο το δυνατόν περισσότερο. Τα προτεινόμενα μέτρα θα πρέπει, συνεπώς, να συμπεριληφθούν στον κανονισμό (ΕΕ) 2019/1241.
                  
               
                     (5)
                  
                  
                     Η κοινή σύσταση που υποβλήθηκε στις 21 Ιουνίου 2021 πρότεινε την καθιέρωση συνολικού μέγιστου μήκους 24 μέτρων για τις δοκότρατες και, παράλληλα, τη διατήρηση των αυστηρότερων περιορισμών για τις δοκότρατες σε ορισμένες γεωγραφικές περιοχές που έχουν ήδη καθοριστεί στον κανονισμό (ΕΕ) 2019/1241.
                  
               
                     (6)
                  
                  
                     Η ΕΤΟΕΑ ανέλυσε τα στοιχεία που υπέβαλαν τα κράτη μέλη και κατέληξε στο συμπέρασμα (4) ότι, χωρίς τον προτεινόμενο περιορισμό στα 24 μέτρα, οι αλιείς έχουν τη δυνατότητα να αυξήσουν το μήκος της δοκού, αυξάνοντας ενδεχομένως τις αρνητικές επιπτώσεις για τον θαλάσσιο βυθό και τη διατάραξη των οικοτόπων βένθους. Ως εκ τούτου, η ΕΤΟΕΑ υποστήριξε την τροποποίηση των διατάξεων του κανονισμού (ΕΕ) 2019/1241 σύμφωνα με τις οποίες το μέγιστο μήκος της δοκού ή το συνολικό μήκος της δοκού που προκύπτει από το άθροισμα του μήκους κάθε δοκού δεν υπερβαίνει τα 24 μέτρα. Σύμφωνα με την ΕΤΟΕΑ, η εν λόγω τροποποίηση θα αποτρέψει την αύξηση των αρνητικών επιπτώσεων για τους θαλάσσιους οικοτόπους και το περιβάλλον σύμφωνα με τους στόχους του κανονισμού (ΕΕ) 2019/1241. Με αυτόν τον τρόπο, θα εξασφαλίσει επίπεδα προστασίας τουλάχιστον ισοδύναμα με αυτά που ισχύουν σήμερα. Τα προτεινόμενα μέτρα θα πρέπει, συνεπώς, να συμπεριληφθούν στον κανονισμό (ΕΕ) 2019/1241.
                  
               
                     (7)
                  
                  
                     Δεδομένου ότι και οι δύο κοινές συστάσεις προτείνουν αλλαγές στο παράρτημα V του κανονισμού (ΕΕ) 2019/1241, ο παρών κατ’ εξουσιοδότηση κανονισμός θεσπίζει όλα τα μέτρα που προτείνονται από την ομάδα Scheveningen.
                  
               
                     (8)
                  
                  
                     Τα μέτρα του παρόντος κανονισμού που εφαρμόζονται στα ενωσιακά ύδατα επιδιώκουν τους στόχους που ορίζονται στο άρθρο 494 παράγραφοι 1 και 2 της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, και λαμβάνουν υπόψη τις αρχές που αναφέρονται στο άρθρο 494 παράγραφος 3 της εν λόγω συμφωνίας. Δεν θίγουν μέτρα που εφαρμόζονται στα ύδατα του Ηνωμένου Βασιλείου της Μεγάλης Βρετανίας και της Βόρειας Ιρλανδίας.
                  
               
                     (9)
                  
                  
                     Δεδομένου ότι τα μέτρα που προβλέπονται στον παρόντα κανονισμό έχουν άμεσο αντίκτυπο στον προγραμματισμό της αλιευτικής περιόδου των σκαφών της Ένωσης και στις συναφείς οικονομικές δραστηριότητες, ο παρών κανονισμός θα πρέπει να αρχίσει να ισχύει αμέσως μετά τη δημοσίευσή του,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) 2019/1241 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 2 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 198 της 25.7.2019, σ. 105.
         
            (2)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
         
            (3)  ΕΤΟΕΑ-21-05, σ. 25.
         
            (4)  ΕΤΟΕΑ PLEN-21-02, σ. 59.
      
      
         
            ΠΑΡΑΡΤΗΜΑ
            Το μέρος Β του παραρτήματος V του κανονισμού (ΕΕ) 2019/1241 τροποποιείται ως εξής:
            
                        1)
                     
                     
                        Η επικεφαλίδα του σημείου 1 αντικαθίσταται από το ακόλουθο κείμενο:
                        
                                    «1.
                                 
                                 
                                    Βασικά μεγέθη ματιών διχτυών για συρόμενα αλιευτικά εργαλεία (*1)
                                    
                                 
                              
                           (*1)  Κατά την αλιεία με δοκότρατες, το μέγιστο μήκος της δοκού ή το συνολικό μήκος της δοκού το οποίο προκύπτει από το άθροισμα του μήκους κάθε δοκού δεν υπερβαίνει τα 24 μέτρα ή δεν μπορεί να επιμηκυνθεί πάνω από 24 μέτρα. Το μήκος της δοκού μετράται από το ένα άκρο της στο άλλο συμπεριλαμβανομένων όλων των πρόσθετων εξοπλισμών της. Αυτό ισχύει με την επιφύλαξη ειδικότερων μέτρων που θεσπίζονται σε ορισμένες περιοχές της Βόρειας Θάλασσας.»"
                        
                     
                  
                        2)
                     
                     
                        Το σημείο 1.1 αντικαθίσταται από το ακόλουθο κείμενο:
                        
                                    «1.1.
                                 
                                 
                                    Με την επιφύλαξη της υποχρέωσης εκφόρτωσης, τα σκάφη χρησιμοποιούν μέγεθος ματιών διχτυών τουλάχιστον 120 mm, ή τουλάχιστον 90 mm στον Σκαγεράκη κατά την αλιεία με τράτες με πόρτες, ή τουλάχιστον 90 mm στον Κατεγάτη κατά την αλιεία με τράτες με πόρτες ή με γρίπους (*2)
                                        (*3).
                                 
                              
                           (*2)  Κατά την αλιεία στις υποδιαιρέσεις Σκαγεράκη και Κατεγάτη με τράτες με πόρτες με μέγεθος ματιών διχτυών μικρότερο των 120 mm, τοποθετείται άνω φύλλο δικτυώματος ρομβοειδών ματιών με μέγεθος τουλάχιστον 270 mm ή άνω φύλλο δικτυώματος τετράγωνων ματιών με μέγεθος τουλάχιστον 140 mm. Εναλλακτικά, στην υποδιαίρεση Κατεγάτη, μπορεί να τοποθετηθεί φύλλο δικτυώματος τετράγωνων ματιών με μέγεθος τουλάχιστον 120 mm κατά την περίοδο από 1ης Οκτωβρίου έως τις 31 Δεκεμβρίου."
                        
                        
                           (*3)  Κατά την αλιεία στην υποδιαίρεση Κατεγάτη με γρίπους με μέγεθος ματιών διχτυών μικρότερο των 120 mm, τοποθετείται άνω φύλλο δικτυώματος ρομβοειδών ματιών με μέγεθος τουλάχιστον 270 mm ή άνω φύλλο δικτυώματος τετράγωνων ματιών με μέγεθος τουλάχιστον 140 mm. Εναλλακτικά, μπορεί να τοποθετηθεί φύλλο δικτυώματος τετράγωνων ματιών με μέγεθος τουλάχιστον 120 mm κατά την περίοδο από 1ης Αυγούστου έως τις 31 Οκτωβρίου.»"
                        
                     
                  
               (*1)  Κατά την αλιεία με δοκότρατες, το μέγιστο μήκος της δοκού ή το συνολικό μήκος της δοκού το οποίο προκύπτει από το άθροισμα του μήκους κάθε δοκού δεν υπερβαίνει τα 24 μέτρα ή δεν μπορεί να επιμηκυνθεί πάνω από 24 μέτρα. Το μήκος της δοκού μετράται από το ένα άκρο της στο άλλο συμπεριλαμβανομένων όλων των πρόσθετων εξοπλισμών της. Αυτό ισχύει με την επιφύλαξη ειδικότερων μέτρων που θεσπίζονται σε ορισμένες περιοχές της Βόρειας Θάλασσας.»
            
               (*2)  Κατά την αλιεία στις υποδιαιρέσεις Σκαγεράκη και Κατεγάτη με τράτες με πόρτες με μέγεθος ματιών διχτυών μικρότερο των 120 mm, τοποθετείται άνω φύλλο δικτυώματος ρομβοειδών ματιών με μέγεθος τουλάχιστον 270 mm ή άνω φύλλο δικτυώματος τετράγωνων ματιών με μέγεθος τουλάχιστον 140 mm. Εναλλακτικά, στην υποδιαίρεση Κατεγάτη, μπορεί να τοποθετηθεί φύλλο δικτυώματος τετράγωνων ματιών με μέγεθος τουλάχιστον 120 mm κατά την περίοδο από 1ης Οκτωβρίου έως τις 31 Δεκεμβρίου.
            
               (*3)  Κατά την αλιεία στην υποδιαίρεση Κατεγάτη με γρίπους με μέγεθος ματιών διχτυών μικρότερο των 120 mm, τοποθετείται άνω φύλλο δικτυώματος ρομβοειδών ματιών με μέγεθος τουλάχιστον 270 mm ή άνω φύλλο δικτυώματος τετράγωνων ματιών με μέγεθος τουλάχιστον 140 mm. Εναλλακτικά, μπορεί να τοποθετηθεί φύλλο δικτυώματος τετράγωνων ματιών με μέγεθος τουλάχιστον 120 mm κατά την περίοδο από 1ης Αυγούστου έως τις 31 Οκτωβρίου.»»